2018.gada Noteikumi Nr.

Rīgā (prot. Nr. .§)

**Grozījumi Ministru kabineta 2010. gada 16. novembra noteikumos Nr. 1042 „Noteikumi par karavīru sociālajām garantijām”**

Izdoti saskaņā ar [Valsts un pašvaldību institūciju amatpersonu un darbinieku atlīdzības likuma](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) [20.pantu](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p20), [24.panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p24) pirmo daļu, [29.panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p29) pirmo, otro un trešo daļu, [30.panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p30) pirmo un otro daļu, [33.](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p33) un [34.pantu](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p34) un pārejas noteikumu 7.1 punktu un Militārā dienesta likuma 66. panta septīto prim daļu.

Izdarīt Ministru kabineta 2010. gada 16. novembra noteikumos Nr. 1042 „Noteikumi par karavīru sociālajām garantijām” (Latvijas Vēstnesis, 2011, 48., 132. nr.; 2014, 173. nr.; 2015, 46. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārda „7.1 punktu” ar vārdiem un skaitli „un Militārā dienesta likuma 66. panta septīto prim daļu”.

2. Papildināt noteikumus ar 1.4.¹ apakšpunktu šādā redakcijā:

,,1.4.¹ kārtību, kādāuz militārajām mācībām iesauktajam rezerves karavīram izmaksā kompensāciju par izdevumiem, kas radušies, izmantojot personīgo vai sabiedrisko transportu no deklarētās dzīvesvietas līdz pavēstē noteiktajai dienesta pienākumu izpildes vietai un atpakaļ, kā arī līdz veselības stāvokļa pārbaudes vietai un atpakaļ, un kompensācijas apmēru.”

3. Izteikt 7. punktu šādā redakcijā:

,,7. Kompensācijas apmēru, kas saistīts ar sabiedriskā transporta izmantošanu Latvijas Republikā dienesta pienākumu izpildei vai rezerves karavīra došanos no deklarētās dzīvesvietas uz rezerves karavīru militāro mācību norises vietu un atpakaļ, kā arī uz veselības stāvokļa pārbaudes vietu un atpakaļ nosaka, ņemot vērā faktiskos sabiedriskā transporta izdevumus apliecinošus attaisnojuma dokumentus (biļetes, čekus vai rēķinus par biļešu iegādi internetā).”

4. Papildināt noteikumus ar 7.¹ punktu šādā redakcijā:

,,7.¹ Ja uz militārajām mācībām iesauktais rezerves karavīrs ierodas no ārvalsts, viņš izvēlas ekonomiski pamatoti lētāko transporta veidu. Kompensācijas apmēru, kas saistīts ar sabiedriskā transporta izmantošanu, lai no ārvalstīs deklarētās dzīvesvietas dotos uz rezerves karavīru militārajām mācībām un atpakaļ, kā arī līdz veselības stāvokļa pārbaudes vietai un atpakaļ nosaka, ņemot vērā faktiskos izdevumus apliecinošus attaisnojuma dokumentus (biļetes, čekus vai rēķinus par biļešu iegādi internetā), kas atbilst ekonomiskās klases vai tai pielīdzināmās klases tarifiem.

5. Izteikt 9.punktu šādā redakcijā:

“9. Lai saņemtu šo noteikumu 1.4. apakšpunktā minēto kompensāciju, karavīrs, rezerves karavīrs un rezervists mēneša laikā pēc ārstniecības vai atveseļošanas iestādes apmeklējuma iesniedz Nacionālo bruņoto spēku regulāro spēku vienības komandierim vai Zemessardzes komandierim, vai iestādes vadītājam (atkarībā no dienesta vietas vai pavēstē norādītās dienesta pienākumu izpildes vietas), vai viņu pilnvarotai amatpersonai šādus dokumentus:

9.1. iesniegumu par sabiedriskā transporta izdevumu kompensācijas piešķiršanu;

9.2. faktiskos ar sabiedriskā transporta izmantošanu saistītos izdevumus apliecinošos attaisnojuma dokumentus (biļetes, čekus vai rēķinus par biļešu iegādi internetā).

6. Papildināt noteikumus ar 9.¹ punktu šādā redakcijā:

,,9.¹ Lai saņemtu šo noteikumu 1.4.¹ apakšpunktā minēto kompensāciju par sabiedriskā transporta izmantošanu, uz militārajām mācībām iesauktais rezerves karavīrs Nacionālo bruņoto spēku regulāro spēku vienības komandierim vai Zemessardzes komandierim (atkarībā no pavēstē norādītās dienesta vietas), vai viņu pilnvarotai amatpersonai ne vēlāk kā līdz nākamā mēneša desmitajam datumam iesniedz šādus dokumentus:

9.¹1. iesniegumu par sabiedriskā transporta izdevumu kompensācijas piešķiršanu, kurā norāda:

9.¹1.1. katru sabiedriskā transporta izmantošanas gadījumu;

9.¹1.2. deklarētās dzīvesvietas adresi;

9.¹1.3. kontu kredītiestādē, uz kuru pārskaitīt kompensāciju;

9.¹2. faktiskos ar sabiedriskā transporta izmantošanu saistītos izdevumu apliecinošos attaisnojuma dokumentus (biļetes, čekus vai rēķinus par biļešu iegādi internetā).

7. Izteikt 10.punktu šādā redakcijā:

,,10. Kompensāciju par sabiedriskā transporta izmantošanu izmaksā mēneša laikā pēc šo noteikumu 8. un 9. vai [9.¹ punktā](https://likumi.lv/ta/id/221558-noteikumi-par-karaviru-socialajam-garantijam#p9) minēto dokumentu saņemšanas, pārskaitot kompensācijas summu uz iesniegumā norādīto kontu kredītiestādē.”

8. Papildināt 14. punktu aiz vārda “saņemtu” ar vārdiem un skaitli ,,šo noteikumu 1.3. apakšpunktā minēto”.

9. Papildināt noteikumus ar 14.¹ punktu šādā redakcijā:

,,14.¹ Lai saņemtu šo noteikumu 1.4.¹ apakšpunktā minēto kompensāciju par personīgā vai valdījumā esošā transportlīdzekļa degvielas izdevumiem, uz militārajām mācībām iesauktais rezerves karavīrs Nacionālo bruņoto spēku regulāro spēku vienības komandierim vai Zemessardzes komandierim (atkarībā no pavēstē norādītās dienesta vietas), vai viņu pilnvarotai amatpersonai ne vēlāk kā līdz nākamā mēneša desmitajam datumam iesniedz šādus dokumentus:

14.¹1. iesniegumu par kompensācijas piešķiršanu par personīgā vai valdījumā esoša transportlīdzekļa izmantošanu, kurā norāda:

14.¹1.1. transportlīdzekļa marku, degvielas veidu, marku un patēriņu uz 100 kilometriem;

14.¹1.2. deklarētās dzīvesvietas adresi un attālumu (kilometros) no deklarētās dzīves vietas līdz pavēstē noteiktajai mācību norises vietai un atpakaļ, kā arī līdz veselības stāvokļa pārbaudes vietai un atpakaļ;

14.¹1.3. katru transportlīdzekļa izmantošanas gadījumu;

14. ¹1.4. kontu kredītiestādē, uz kuru pārskaitīt kompensāciju;

14.¹2. faktiskos izdevumus par patērēto degvielu apliecinošus attaisnojuma dokumentus (čekus, kvītis).

10. Papildināt noteikumus ar 16.¹ punktu šādā redakcijā:

,,16.¹ Uz militārajām mācībām iesauktajam rezerves karavīram kompensāciju par personīgā vai valdījumā esošā transportlīdzekļa izmantošanu izmaksā mēneša laikā pēc šo noteikumu [14.¹ punktā](https://likumi.lv/ta/id/221558-noteikumi-par-karaviru-socialajam-garantijam#p14) minēto dokumentu saņemšanas, pārskaitot kompensācijas summu uz iesniegumā norādīto kontu kredītiestādē.”

Ministru prezidents M.Kučinskis